
Metodologia de acordare a kiturilor „ABC Grădi”, proiect Start în educație, an IV


Context
Fundația Word Vision România împreună cu Fundaţia OMV Petrom au demarat în anul școlar 2022-2023  proiectul ,,Start în educaţie”, cel mai amplu proiect dedicat preşcolarilor din România. 

Proiectul continuă în anul școlar 2025-2026 cu ediția a patra. În primii trei ani de implementare principalele acțiuni ale proiectului au fost: 
· distribuirea de kituri educaționale ”Ghiozdănel cu viitor” (pachete cu materiale educative și jocuri care îi ajută pe cei mici să își dezvolte curiozitatea, imaginația și abilitățile motrice, potrivit vârstei lor) pentru 180.000 de copii preșcolari (3-6 ani); 
· derularea de ateliere de educație parentală pentru 35.600 de părinți/ tutori/ bunici participanți la proiect;
· organizarea și livrarea programului de formare „Bune practici în educația parentală” pentru 6.400 de cadre didactice din învățământul preșcolar;
· acordarea a 3.000 kit-uri educaționale “ABC Grădi” pentru grădinițele partenere din proiect;
· crearea rețelei educatorilor, o rețea de sprijin educațional care reunește 200 de cadre didactice, implicate în sesiuni de educație parentală, ateliere de lectură și activități creative cu părinții și copiii, facilitând colaborarea și schimbul de resurse între comunități.

Intervențiile au fost implementate la nivelul a 41 județe și a Mun. București, în peste 3.000 comunități defavorizate în perioada septembrie 2022 - septembrie 2025. 

În anul școlar 2025-2026 ne propunem să ajungem la alți 60.000 de copii, la 10.000 părinți și alte 2.000 cadre didactice din învățământul preșcolar. De asemenea, anul acesta continuăm intervenția la nivelul grădinițelor partenere, în sprijinul cărora venim cu materiale educaționale ce pot fi utilizate de către educatori la clasă, sub forma kit-ului educațional pentru grădinițe: „ABC Grădi”. 

Kituri educaționale pentru 1500 grădinițe din comunități defavorizate

Kitul educațional „ABC Grădi” constă în materiale educaționale ce vor putea fi folosite de către educatori prin rotație la nivelul mai multor grupe, permițând accesul la educația interactivă unui număr extins de copii din comunități cu acces limitat la resurse. Acestea vor fi furnizate grădințelor partenere în cadrul proiectului ,,Start în educaţie” la nivel national, în baza unui formular de aplicație.

Kiturile sunt construite ca un pachet care să conducă la dezvoltarea abilităților cognitive și psiho-motrice holistică sau armonioasă raportat la etapa de dezvoltare a copiilor din grădiniță.  Acestea cuprind:

· Set motricitate 46 piese
· Husa set motricitate
· Tabla cu rolă hârtie și pahare pictură
· Set instrumente pictură
· Set guașă 6 culori – 500 ml
· Creta colorată și albă
· Marker pentru tablă albă
· Plănșe didactice – 10 plănșe față verso
· Calendar cu ceas educațional
· Set construcție color 100 piese 2,5 cm (2 seturi)
· Forme geometrice magnetice
· Modele mozaic
· Piese mozaic forme geometrice 0,5 cm
· Joc de motricitate parașută
· Joc de aruncare cu cercuri
· Mingea zburătoare
· Set de instrumente muzicale

Conținutul kitului poate fi vizualizat și în animația de prezentare realizată în proiect, care are ca scop oferirea unei imagini generale și familiarizarea cadrelor didactice cu produsele incluse.

Cine poate aplica pentru obținerea kiturilor?

Pot aplica pentru obținerea kiturilor „ABC Grădi”, adresate grădinițelor, atât unitățile de învățământ care au făcut parte din proiectul „Start în educație” în anii anteriori, cât și unitățile de învățământ care intră în proiect anul acesta școlar, 2025 - 2026. 

Pentru ca această condiție să fie îndeplinită, este necesară existența protocolului de colaborare (la nivelul proiectului) dintre Fundația World Vision România și unitatea de învățământ (protocol semnat fie în anii trecuți, fiie în acest an de implementare). 

Aplicațiile se transmit fie de către reprezentantul legal al unității de învățământ, fie de către o altă persoană delegată de către acesta.  Acordarea kiturilor se va face prin încheierea unui contract de donație, potrivit Art. 1011, alin. (4) din Noul Cod Civil. 

Foarte important! Pot fi primite atât aplicații transmise de unitățile de învățământ pentru structurile din subordine, cât și aplicații transmise direct de către structuri. Astfel, o unitate de învățământ poate transmite aplicația în care să solicite kitul pentru toate structurile din subordine, nominalizându-le, sau structurile pot transmite aplicații distincte. 

Când se pot transmite formularele de aplicație?

Componenta „ABC Grădi” va fi organizată sub forma a minimum două apeluri consecutive, pentru fiecare apel fiind disponibil un număr de 750 kituri.

Apel 1 – 750 kituri disponibile.
Calendarul apelului este următorul:
· [bookmark: _GoBack]Înscrierea grădinițelor/ structurilor prin completarea formularului: 31.10.2025 - 15.11.2025.
· Analiza formularelor de aplicație: 16 - 30 noiembrie 2025.
· Transmiterea rezultatelor: 2 - 6 decembrie 2025. Rezultatele vor fi transmise pe adresele de e-mail indicate în aplicație.
· Distribuirea kiturilor va începe în luna ianuarie 2026.

Criterii de acordare a kit-urilor
1. acest apel este destinat grădinițelor care au făcut parte din proiectul „Start în educație” în anii anteriori și celor care s-au înscris în proiect în acest an.
2. motivația și justificarea nevoii (criteriu de departajare. Întrebarea 18 din formularul de aplicație)
3. gradul de vulnerabilitate al structurii/structurilor pentru care se solicită kitul (criteriu de departajare. Întrebările 9-12)
4. sunt eligibile grădinițele care nu au mai beneficiat anterior de kituri educaționale în cadrul proiectului.

Pentru grădinițele selectate care au peste 100 de copii înscriși la nivel preșcolar, proiectul își rezervă posibilitatea de a acorda două kituri educaționale, în funcție de numărul total de copii și de resursele disponibile. Această măsură urmărește să asigure o utilizare mai eficientă și un impact mai mare al resurselor educaționale distribuite.

Cum puteți înscrie grădinița pentru a obține Kit-ul „ABC Grădi” ?
Înscrierea se va realiza de către reprezentantul legal al unității de învățământ sau o altă persoană delegată, prin completarea cu date și informații cât mai exacte a unui formular, care va cuprinde următoarele întrebări:

1. Denumirea unității de învățământ.
2. Cod fiscal al unității de învățământ
3. Nume, prenume reprezentant legal al unității de învățământ. 
4. Județ (dropdown list)
5. Localitate (comună/ oraș)
6. Sat (dacă este cazul)

Informații despre structura/ structurile aplicantă/e
informații solicitate pentru fiecare structură pentru care se completează formularul

7. Denumirea primei structuri de învățământ (grădinița) pentru care se transmite prezenta aplicație. 

8. Vă rugăm să ne comunicați care este numărul de copii înscriși în anul școlar 2025 – 2026 în structura (grădinița) menționată.
< 50 copii
50 – 100 copii
100 – 200 copii
> 200 copii


9. Vă rugăm să ne comunicați care este distanța aproximativă a unității de învățământ față de reședința de județ?
Peste 30 km
Între 10 și 30 km
Sub 10 km
se vor prioritiza grădinițele aflate la distanțe mari sau izolate

10. Vă rugăm să ne comunicați ponderea copiilor înscriși în anul școlar 2025-2026 care se află în situații de vulnerabilitate socio-economică (de exemplu: familii monoparentale, copii cu unul sau ambii părinți plecați în străinătate, copii provenind din familii cu venituri reduse, copii cu dizabilități sau nevoi speciale, copii de etnie roma). 

< 10%
10 – 30 %
> 30 %
grădinițele unde >30% din copii sunt vulnerabili vor avea prioritate

11. Vă rugăm să ne comunicați rata medie de frecventare a copiilor înscriși în grădiniță în anul școlar 2025-2026 (exprimată ca procent din totalul copiilor înscriși)? 

>90%
între 70%-90%
între 50%-70%
<50%
grădinițele cu o rata scăzută de participare vor avea prioritate

12. Când a fost realizată ultima dotare a grădiniței cu materiale educaționale?

În ultimii doi ani
Acum 3-4 ani
Cu mai mult de 5 ani în urmă
Niciodată, materialele sunt aduse de părinții preșcolarilor
grădinițele care nu au beneficiat de dotări in ultimii ani au prioritate

13. Cum procedați pentru a vă asigura materialele necesare desfășurării activității la grupă?

Asigur din resurse proprii
Solicit și primesc soluții punctuale din partea conducerii unității de învățământ
Mă descurc cu materialele pe care le am
Adaptez activitatea la materialele pe care le am la dispoziție
Alta situație……………………………….
nu se evaluează

14. Pe lângă kiturile educaționale pentru copii și grădinițe, proiectul Start în educație oferă și ateliere pentru părinți – Școala părinților, susținute de experții din proiect. Aici, părinții află sfaturi practice, discută cu educatori și cu alți părinți și primesc resurse utile pentru a sprijini dezvoltarea copiilor.
Grădinița dvs. este dispusă să sprijine proiectul prin informarea și mobilizarea părinților pentru a participa la aceste ateliere?
· Da, ne angajăm să sprijinim mobilizarea părinților
· Parțial, în funcție de disponibilitatea părinților
· Nu, nu putem sprijini această activitate.
nu se evaluează

15. Vă rugăm să ne comunicați care este numărul de educatori angajați în anul școlar 2025 – 2026 în structura (grădinița) menționată.
nu se evaluează

16. Cum apreciați dotările actuale cu materiale educaționale ale grădiniței pe care o reprezentați?

a. Nesatisfăcătoare
b. Bune
c. Foarte bune
nu se evaluează


17. Considerați că vă puteți derula în mod optim activitatea cu preșcolarii la grupă, cu dotările actuale de materiale educaționale?
1. Da
2. Nu 
3. Nu știu
nu se evaluează


18. Considerați că o mai bună dotare cu materiale educaționale poate influența rata de frecventare a grădiniței?
1. Da
2. Nu
3. Nu știu
nu se evaluează


Motivația și justificarea nevoii 

19. Argumentarea nevoii. Care este relevanța kitului „ABC Grădi” pentru activitățile derulate cu copiii din grădinița înscrisă (vă rugăm descrieți care sunt nevoile pe care le aveți la nivelul grădiniței/comunității, referindu-vă inclusiv la accesul preșcolarilor din comunitate la resurse educaționale și cum considerați că poate contribui kit-ul de materiale educaționale „ABC Grădi”  în adresarea acestor nevoi). 

20. Vă rugăm completați adresa exactă a structurii de învățământ.
21. Persoana de contact din partea structurii/grădiniței.
22. Telefonul persoanei de contact. 
23. Adresa de email a persoanei de contact.

*Declar pe propria răspundere că informațiile cuprinse în prezenta aplicație sunt exacte și complete sub sancțiunea aplicării art. 326 – “Falsul în declarații” din Legea 286/2009 privind Codul Penal, cu modificările și completările ulterioare.

(posibilitatea de a completa informațiile pentru mai multe structuri)

Mesaj de final

Ne-ar plăcea să vedem cum folosiți kiturile educaționale în grădinița dvs.! După ce le primiți, vă invităm să ne trimiteți fotografii sau scurte filmulețe cu activitățile realizate împreună cu copiii. Cele mai frumoase și creative idei vor fi promovate ca sursă de inspirație pentru alte grădinițe.

